EkBass/fiwiki-20250220-pages-articles huggingface dataset:
Hodšo

Hodšo tai Hottšo () on järvi Luoteis-Venäjällä Pihkovan alueen Novosokolnikin piirissä. == Maantietoa == Järvi on 1,4 kilometriä pitkä, 1,0 kilometriä leveä ja sen pinta-ala on 1,101 neliökilometriä eli 110 hehtaaria. Se on suuriselkäinen järvi, jossa ei ole saaria. Keskisyvyys on 4,7 metriä ja syvänteessä on 8,5 metriä vettä. Muutama matalikko näkyy ilmakuvissa tiheänä vesikasvillisuutena. Järven eteläpuolella sijaitsee Balandinon kylä (), jonka pellot ja niityt ulottuvat etelärantaan asti. Järven itäpuolella on vielä Sadiban () kylä, jonka pellot ulottuvat itärannoille asti. Myös järven luoteispuolella on rantaan ulottuvia viljeltyjä peltoja. Siellä ei näy ilmakuvissa asutusta. Muut ranta-alueet ovat suomaata tai metsää. == Luontoarvoja == Järvessä elää ainakin lahna, hauki, muikku, ahven, pasuri, kiiski, karppi, ruutana, suutari, made, säyne, törö, simppu, mutakala, rantanuoliainen, seipi, turpa, allikkosalakka, salakka, nieriä ja kymmenpiikki, sekä joitakin Rutilus-suvun kaloja ja jokirapua niukasti. Sen ympärstössä on enimmäkseen pelto- ja niittymaata sekä lisäksi hieman metsää ja suota. Rannat ovat kivisiä hiekkarantoja, jossa on paikoittain mutaisia osuuksia. Soiden yhteydessä järvelle on kasvanut hetteikköisiä turvelauttoja. Järven pohja on hiekkaa ja sen päällä on kertynyt mutaa. Järvi on kivinen. == Vesistösuhteita == Hodšo sijaitsee Velikajan valuma-alueella. Velikaja on Velikajan valuma-aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen laskee etelästä metsä- ja pelto-oja. Pääasiallinen vedenlähde on Velikaja, jonka läpivirtausjärvi Hodšo on. Sen valuma-alueen koko on lähteestä riippuen 55,4 tai 84,78 neliökilometriä. Pääuoman edellinen järvi on Bolšoi Vjaz ja seuraavat järvet ovat Verhneje ja suuri Bolšoje Ostrijo. == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Novosokolnikin piiri
Stupid Love

Stupid Love on yhdysvaltalaislaulaja Lady Gagan musiikkikappale. Sen julkaisi Interscope Records Gagan kuudennen, Chromatica-studioalbumin johdantosinglenä 28. helmikuuta 2020. Kappaleen ovat sanoittaneet Gaga, Max Martin, Ely "Rise" Weisfeld, sekä sen tuottajat BloodPop ja Tchami. Kappaleen musiikkivideon ohjasi Daniel Askill ja se julkaistiin singlen julkaisupäivänä. Gaga ilmoitti kappaleen julkaisusta sosiaalisessa mediassa 25. helmikuuta 2020. Pätkiä singlestä ehti vuotaa nettiin tammikuussa 2020, ja hetken päästä seurasi koko kappaleen vuoto. "Stupid Love" sai positiivisen vastaanoton musiikkikriitikoilta, jotka kehuivat Gagan paluuta hänen tanssipop juurille. Kappale oli myös kaupallinen menestys, sen päästyä singlelistan kärkeen El Salvadorissa, Skotlannissa ja Unkarissa sekä viiden parhaan joukkoon Isossa- Britanniassa, Kroatiassa ja Yhdysvalloissa. Kymmenen parhaan joukkoon kappale on päässyt puolestaan Australiassa, Bulgariassa, Irlannissa, Israelissa, Kanadassa, Libanonissa, Liettuassa, Paraguayssa, Sveitsissä ja Tšekissä. Lisäksi se on myynyt Isossa-Britanniassa hopeaa ja Kanadassa kultaa. ==Lähteet== Luokka:Vuoden 2020 kappaleet Luokka:Lady Gagan kappaleet
Shimada

Shimada () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee sisämaassa prefektuurin keskiosassa Ōijoen keski- ja alajuoksulla. Kaupungin pohjoisosat ovat vuoristoisia, lounaisosa kuuluu vuorostaan Makinoharan ylänköön. Shimadassa on 98 029 asukasta (huhtikuussa 2020) ja sen pinta-ala on 315,70 neliökilometriä. Shimada kehittyi Edo-kaudella vilkkaan Tōkaidō-tiereitin postiasemana (shukuba) ja leveän Ōijoen ylityspaikkana. 1800-luvun lopulta lähtien, Tōkaidō-rautatielinjan valmistumisen jälkeen, sinne alkoi sijoittua Ōijoen yläjuoksun laajoja metsävaroja hyödyntävää puu-, paperi- ja huonekaluteollisuutta. Sittemmin kaupunkiin on syntynyt myös tekstiili-, elintarvike- ja hienomekaanista teollisuutta sekä autoteollisuuden liitännäisteollisuutta. Kaupunkioikeudet Shimada sai vuonna 1948. Kaupunki laajeni huomattavasti 2000-luvulla, kun siihen liitettiin Kanayan maaseutukaupunki vuonna 2005 ja Kawanen maaseutukaupunki vuonna 2008. Kaupunkiin kuuluvilla maaseutualueilla viljellään muun muassa riisiä, teetä, vihanneksia, mikan-mandariineja ja siitakesieniä. Shimadan rakennettuun kulttuuriperintöön kuuluu Chiman-jin buddhalainen temppeli, jonka päähalli on valittu yhdeksi Japanin tärkeän kulttuuriomaisuuden kohteista. Kaupunki tunnetaan myös kerran kolmessa vuodessa järjestettävästä Obi-matsurista. Shimadaa palvelevat JR Tōkain Tōkaidō-päälinja ja Ōigawa-rautatien Ōigawa- päälinja. == Kuvia == Tiedosto:Tea Museum, Shizuoka ac (1).jpg|Shizuokan teemuseo Tiedosto:Oi-jinja (Shimada) Ebisu-jinja.JPG|Ōi-jinja Tiedosto:Shimada Station zenkei.JPG|Shimadan rautatieasema Tiedosto:Tokaido Main Line Oi bridge.jpg|Tōkaidō-päälinja ylittää Ōijoen == Lähteet == == Aiheesta muualla == * Kaupungin internetsivut Luokka:Shizuokan prefektuurin kaupungit
Verhneje (järvi Pihkovan alueella)

Verhneje () on järvi Luoteis-Venäjällä Pihkovan alueen Novosokolnikin piirissä. Järven nimi muodostuu yläjuoksun puolella tarkoittavasta sananosasta (), joten озеро Верхнее suomentaa vapaasti Ylinenjärvi tai Yläjärvi. == Maantietoa == Järvi on kilometrin pitkä, 750 metriä leveä ja sen pinta-ala on 54 hehtaaria. Keskisyvyys on 4 metriä ja syvänteessä on 11 metriä vettä. Järvellä on saareton järvenselkä. Järven itäpuolella vajaan kilometrin päässä sijaitsee Tšernetsovo () kylä, jonka peltoja ulottuu rantaan asti. Pohjoispuolella on muutaman talon kylä Zaretšje () , jonka peltoja on rannassakin. Kylän peltoaukea ulottuu pohjoispuolen järville asti. == Luontoarvoja == Järvessä elää ainakin lahna, hauki, muikku, ahven, pasuri, kiiski, karppi, ruutana, suutari, made, säyne, törö, simppu, mutakala, rantanuoliainen, seipi, turpa, allikkosalakka, salakka, nieriä ja kymmenpiikki, sekä joitakin Rutilus-suvun kaloja ja jokirapua niukasti. == Vesistösuhteita == Verhneje sijaitsee Velikajan valuma-alueella. Velikaja on Velikajan valuma-aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven ympärillä on joukko järviä, joista laskee ojat Velikajaan tai järveen. Näitä ovat esimerkiksi eteläpuolinen järvi Gluten (), pohjoisten järvien Tšorno (), Sejatoje () ja Maloje Ostrije (). Järven valuma-alueen koko on 99,9 neliökilometriä , mikä johtuu lähinnä Velikajasta. Järvi on sen läpivirtausjärvi. Pääuomassa edellinen järvi on Hodšo ja seuraava on Maloje Ostrije ja Bolšoje Ostrijo. == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Novosokolnikin piiri
Esikatselu (macOS)

Esikatselu on MacOS- käyttöjärjestelmän kuvan- ja PDF- dokumenttienkatseluohjelma. Sen avulla käyttäjät voivat tarkastella, muokata ja tulostaa digitaalisia kuvia ja PDF-tiedostoja. == Tuetut tiedostotyypit == Esikatselu voi avata seuraavia tiedostotyyppejä: * AI * BMP * CR2 * DAE * DNG * EPS * FAX * FPX * GIF * HDR * ICNS * ICO * JPEG * JPEG 2000 * OBJ * OpenEXR * PDF * PICT * PNG * PPM * PNTG * PPT * PS * PSD * QTIF * RAD * RAW * SGI * STL * TGA * TIF * XBM * Luettelo PDF-ohjelmistoista * Kuvien katseluohjelma == Aiheesta muualla == * 'Mac Basics: Esikatsele sovellusnäkymiä ja muokkaa kuvia ja PDF-tiedostoja' * AppleInsider-katsaus vuodelta 2003 * MacProNews- artikkeli: PDF ja Panther : PDF-tiedoston piilotettu rooli Mac OS X 10.3 : ssa heinäkuusta 2004 * Sams Publishing -luettelo esikatselusta Mac OS X Panther -sovelluksista ja apuohjelmista . Sisältää joitain käyttöohjeita kuvakaappauksilla. Luokka:MacOS
Mustajättiläisorava

Mustajättiorava (Ratufa bicolor), joskus myös malesianjättiorava, on aasianjättioravien sukuun kuuluva kookas jyrsijä. Se elää Etelä- ja Kaakkois- Aasian trooppisilla ja subtrooppisilla vyöhykkeillä karuissakin olosuhteissa. Sen suosima elinkorkeus on vähintään 1400 metriä merenpinnan yläpuolella. Maanviljelys, asutus ja puunkaato ovat jatkuvasti häirinneet mustajättioravien elinympäristöjä. Tästä johtuen aikavälillä 2010–2020 populaatiosta on hävinnyt jopa 30 prosenttia. == Koko ja ulkonäkö == Mustajättioravayksilöiden vartalon pituus häntää lukuun ottamatta on tavallisesti 35–60 senttimetriä, ja niiden häntä on peräti noin 60 senttimetrin mittainen. Kokonaispituutta lajin edustajilla on täten likimain metrin verran. Niiden selän ja hännän väri vaihtelee tummanruskeasta mustaan ja niiden vatsa on kirkkaaseen oranssiin vivahtava. Mustajättiorava on sukunsa suurin laji. == Elintavat == Kuten sukulaislajinsakin, mustajättiorava viettää suurimman osan elämästään puissa. Se saattaa joskus laskeutua maahan syödäkseen. Sen ruokavalio koostuu puiden lehdistä ja neulasista, siemenistä ja hedelmistä. Se tunkeutuu hyvin harvoin ihmisasutuksen lähelle tai viljelysalueille. Sen sijaan se suosii villiä ja tiheää metsää. Mustajättiorava on pääasiassa yksinään elävä lukuun ottamatta pariutumisaikaa. Sillä on tavallisesti 1–2 poikasen poikue, jota se hoitaa pesässään latvuskerroksessa. == Lähteet == == Aiheesta muualla == Luokka:Oravat
Élancourt

Élancourt on kunta Ranskassa Yvelinesin departementissa Île-de-Francen alueella. Se sijaitsee noin 30 km Pariisista länteen. Kunta koostuu kolmesta alueesta. Le Village on kunnan vanha keskusta. Le plateau on 1970-luvulla rakennettu uusi asuinalue (Ville Nouvelle), missä sijaitsevat kaupungintalo, mediakirjasto, elokuvateatteri, poliisilaitos ja ostoskeskukset. La Clef de Saint-Pierre on uusi teollisuus- ja asuinalue, missä on nykyään 12 000 työpaikkaa ja 6 000 asukasta. ==Nähtävyyksiä== pienoiskuva|vasen|Commanderie de la Villedieu Kunnan nähtävyyksiä Commanderie de la Villedieu, joka on vuonna 1180 perustettu Temppeliherrain ritarikunnan lepopaikka pyhiinvaeltajille, jotka olivat matkalla Pyhään maahan. ==Historia== 24\. syyskuuta 1852 ranskalainen insinööri teki ensimmäisen onnistuneen lentomatkan vedyllä täytetyllä pallolla, joka oli ilmalaivan muotoinen ja kulki höyrykoneen voimalla. Matka alkoi Pariisista, ja päättyi Élancourtin kylään. ==Lähteet== ==Aiheesta muualla== Luokka:Yvelinesin kunnat
Tikkurilan Jää-Veikot

Tikkurilan Jää-Veikot (TJV) oli suomalainen jääkiekkoseura. Seura perustettiin vuonna 1958 ja sen edustusjoukkue pelasi kaudella 1985–1986 I-divisioonassa. TJV:n toiminta lakkasi 1989, kun se yhdistyi Etelä-Vantaan Urheilijoiden ja Länsimäen Kiekon kanssa Vantaan Hockey Teamiksi, joka puolestaan perusti Vantaan Kiekon kanssa Kiekko-Vantaan vuonna 1994. ==Lähteet== *TJV Elite Prospects -sivustolla Luokka:Entiset suomalaiset jääkiekkoseurat
James Mackay (näyttelijä)

James Mackay (s. 20. heinäkuuta 1984) on australialainen näyttelijä. Hän esitti Steven Carringtonia Dynastia-televisiosarjassa vuosina 2017–2019. Mackaylla on ollut rooleja myös esimerkiksi elokuvissa Älä pelkää pimeää (2010), The Dressmaker (2015), Hacksaw Ridge – aseeton sotilas (2016) ja Pirates of the Caribbean: Salazar’s Revenge (2017). ==Lähteet== Luokka:Australialaiset näyttelijät Luokka:Vuonna 1984 syntyneet Luokka:Elävät henkilöt
Alexandra Gjerpen

Alexandra Gjerpen (s. 28. elokuuta 1985 Connecticut, Yhdysvallat) on norjalainen näyttelijä joka tunnetaan muun muassa Alexin roolista tv-sarjassa Nuoret ja lupaavat sekä toimittaja Anine Welshin roolista 22. heinäkuuta tv- sarjassa. == Nuoruus ja opiskelu == Gjerpen on syntynyt vuonna 1985 Yhdysvalloissa. Ollessaan viiden vanha hän muutti Sandnesiin, Norjaan. Hän kävi opiskeli Romerike Folkehøyskolen kansanopistossa Jessheimissä jossa voi opiskella teatteri- ja musiikki-alaa. Hän on valmistunut New Yorkissa sijaisevasta William Esper Studio näyttelijäkoulusta. == Roolit == === Elokuvat === * Askeladden – I Soria Moria slott, Solfrid, 2019 * As I Fall, Maria, 2018 * Now It’s Dark, Mega fan, 2018 * The Sock That Never Wanted to Be Straight, Maren, 2016, lyhytelokuva * Fumes, F@boy, 2014 * The Job Interview, haastateltava, 2012, lyhytelokuva === Televisio === * 22. heinäkuuta, Anine Welsh, 2020 * Vikingane III, Tina, 2020 * Nuoret ja lupaavat III – IIII, Alex, 2018 * Täydellinen kesä, Lissie, 2018 * Vikingane II, Tina, 2017 * Nuoret ja lupaavat II, Alex, 2017 * Meglerne, vastaanottovirkailija, 2016 * Nuoret ja lupaavat, Alex, 2015 * High Maintenance, –, 2014 === Teatteri === * En Folkefiende, Petra Stockmann, 2017 * Red Light Winter, Christina, 2011 * Brudekjolen, Lucia, 2009 * Sluttspill, Clov, 2008 * En himmel full av stjerner, –, 2007 Lähde: == Lähteet == == Aiheesta muualla == * * Luokka:Norjalaiset näyttelijät Luokka:Vuonna 1985 syntyneet Luokka:Elävät henkilöt
Robert Hamerling

Robert Hamerling (1830–1889) oli itävaltalainen runoilija. Häntä on pidetty etevänä eeposten alalla, mistä esimerkkejä ovat hänen eepoksensa Ahasver in Rom (1865) ja Der König von Sion (1869). Hän on kirjoittanut myös näytelmiä, mutta niitä ei ole pidetty yhtä onnistuneina. Hänen murhenäytelmänsä Danton und Robespierre on pikemmin dialoginmuotoinen eepos. Häntä pidettiin kuitenkin myös etevänä lyyrikkona.Hamerling, Robert, Tietosanakirja osa 3, palsta 54–55, Tietosanakirja Osakeyhtiö 1911 Oiva Paloheimo on suomentanut Hamerlingin runon Vain lapsoset tietää, joka on julkaistu Paloheimon kokoelmassa Runot.Oiva Paloheimo, Runot, WSOY 1955 (Google Books) == Lähteet == ==Aiheesta muualla== Luokka:Saksalaiset runoilijat Luokka:Vuonna 1830 syntyneet Luokka:Vuonna 1889 kuolleet
Apple Kuvat

Kuvat on Applen kehittämä kuvankatselu- ja muokkausohjelma. Se julkaistiin osana iOS 8 -käyttöjärjestelmää 17. syyskuuta 2014, macOS X Yosemite -käyttöjärjestelmässä 8. huhtikuuta 2015 ja tvOS 10 -käyttöjärjestelmässä 13. syyskuuta 2016. == Ominaisuudet == Kuvat antaa käyttäjien esimerkiksi tehdä yksinkertaisia kuvanmuokkauksia ja luoda jaettuja albumeja, joissa muut voivat katsella ja kommentoida kuvia. Ohjelman kautta kuvia voi myös jakaa sähköpostilla, sosiaalisilla alustoilla tai Applen AirDrop-tekniikalla. == Lähteet == Luokka:IOS Luokka:IOS-sovellukset Luokka:Applen ohjelmistot Luokka:Kuvankäsittelyohjelmat Luokka:Vuoden 2014 ohjelmistot
WatchOS

watchOS on Applen kehittämä käyttöjärjestelmä Apple Watch -älykelloille. Se perustuu iPhoneissa käytettävään iOS-käyttöjärjestelmään, ja siinä on monia samankaltaisia ominaisuuksia. Se julkaistiin 24. huhtikuuta 2015 yhdessä ensimmäisen Apple Watchin kanssa. Luokka:IOS Luokka:Älykellot Luokka:Mobiilikäyttöjärjestelmät
Luettelo Lappeenrannan kauppakeskuksista

Luettelo Lappeenrannan kauppakeskuksista sisältää Lappeenrannan kaupungissa käytössä olevat kauppakeskukset. Lappeenrannan kaupungin kauppakeskuksien lisäksi liikekeskittymiä on Keskuksessa sekä Myllymäessä. Nimi Paikka Alue Yrityksiä Verkkosivut Kuva IsoKristiina Brahenkatu 5 Keskus 70 (2019) www.isokristiina.fi Armada Kauppakatu 31 Keskus 5 (2020) www.kauppakeskusarmada.fi Weera Kauppakatu 39 Keskus 8 (2020) www.kauppakeskusweera.fi Galleria Kauppakatu 40 Keskus 12 (2020) gallerialappeenranta.fi Opri Valtakatu 30 Keskus 17 (2020) opri.fi Family Center Hyrymäenkatu 2 Myllymäki 3 (2019) www.familycenter.fi == Lähteet == == Aiheesta muualla == Kauppakeskus Lappeenranta
Olkileipä

Olkileipä oli viljan oljista leivottua hätäleipää eli leivän muodossa nautittavaa hätäruokaa. Olkileipä oli huonointa mahdollista hätäleipää. Sen valmistus aloitettiin pilkkomalla oljet silpuksi huhmaressa ja kuivaamalla säkkeihin pantu silppu uunin luona. Kuiva olkisilppu jauhettiin käsikivien avulla, mutta paraskaan mylly ei saanut aikaan hienoa jauhoa, vaan tuotoksena oli liukkaita ja pisteleviä kuituja. Olkijauho ei liuennut kunnolla taikinaan, joten siitä oli mahdotonta muotoilla kunnon leipiä. Siksi taikina levitettiin päreistä tehtyjen vanteiden sisään, paistettiin vanteiden kera ja syötiinkin vanteiden sisältä, sillä leipänäkään leipomukset eivät pysyneet koossa. Olkileipä vahingoitti syöjänsä suolistoa ja pidempään käytettynä altisti huonon ravintosisältönsä vuoksi taudeille. ==Lähteet== Luokka:Leivät
Radio Novan Aamu

Radio Novan Aamu on Radio Novan kanavalta joka arkipäivä tuleva radiolähetys. Sitä juontavat Minna Kuukka ja Kimmo Vehviläinen. Vehviläinen korvasi joulukuussa 2022 ohjelmaa useita vuosia juontaneen Aki Linnanahteen. Lähetys alkaa aamuisin kello kuudelta ja päättyy kello kymmeneltä. Kuukan ja Vehviläisen ollessa lomalla aamuohjelmaa juontavat Esko Eerikäinen ja Ile Uusivuori sekä vaihtuvat vieraat. Luokka:Suomalaiset radio-ohjelmat
Self

Self on laaja lyhytkarvaisien marsujen roturyhmä, johon kuuluvat marsurodut ovat yksivärisiä. Self-marsujen rungon tulisi olla tiivis, lyhyt ja sopusuhtainen. Korvien suuret, riippuvat ja ruusun terälehtien malliset. Turkin tulisi olla kiiltävä, sileä ja lyhyt. === Self-marsut === * Pink eyed white eli PEW on lumenvalkoinen marsu, jonka korvat ja tassunpohjat ovat vaaleanpunaiset. Silmät punaiset, kynnet värittömät. * Dark eyed white eli DEW on lumenvalkoinen marsu, jonka korvat ja tassunpohjat ovat vaaleanpunaiset. Kynnet värittömät. Silmät ovat tummat tai rubiinit. * Cream on kerman värinen. Sen korvat ja tassunpohjat ovat joko vaaleanpunaiset tai kerman väriset. Kynnet vaaleat tai kermanväriset. Silmät voivat olla tummat tai rubiinit. * Lemon on kerman värinen sitruunaisella sävyllä. Kynnet ovat vaaleat tai lemonit, korvien ja tassujenpohjien ollessa vaaleanpunaiset tai lemonit. Silmät ovat punaiset. * Buff on keskihiekan värinen. Korvat ja tassunpohjat ovat vaaleanpunaiset tai buffit, kynnet vaaleat tai buffit. Buffin silmät ovat tummat tai rubiinit. * Saffron on sahraminkeltainen, jolla on vaaleat tai saffronit kynnet. Korvat ja tassunpohjat ovat vaaleanpunaiset tai saffronit. Silmät ovat punaiset. * Pink eyed golden eli PE golden. Marsun turkki on syvän punaruskea. Korvat ja tassunpohjat ovat vaaleanpunaiset tai goldenit, kynsien ollessa joko vaaleat tai goldenit. Silmät ovat punaiset. * Dark eyed golden eli DE golden on syvän punaruskea marsu. Korvat ja tassunpohjat ovat vaaleanpunaiset tai goldenit, kynsien ollessa joko vaaleat tai goldenit. Silmät ovat nimen mukaisesti tummat tai mustat. * Red on syvän mahongin punainen. Korvat, tassunpohjat sekä kynnet ovat tummat tai redit. Marsun silmät ovat joko tummat tai mustat. * Beige on lämpimän vaalean beigen värinen marsu. Korvat ja tassunpohjat ovat vaaleanpunaiset tai beiget, kynnet taas vaaleat tai beiget. Silmien tulee olla punaiset. * Lilac on kylmän vaaleanharmaa. Korvat ja tassunpohjat ovat vaaleanpunaiset tai lilacit, kynnet vaaleat tai lilacit. Silmät ovat punaiset. * Grey on kylmä tummanharmaa. Korvat, tassunpohjat sekä kynnet ovat tummanharmaat. Silmien tulee olla rubiinit. * Chocolate on tumma, lämmin suklaa. Marsun korvat, tassunpohjat sekä kynnet ovat chocolatet. Silmät ovat tummat rubiinilla vivahteella. * Black on syvänmusta marsu. Sen korvat, tassunpohjat, kynnet sekä silmät ovat kaikki mustat. == Lähteet == Luokka:Marsurodut
Maximilian Harden

Maximilian Harden, alkuperäinen nimi Felix Ernst Witkowski, salanimi Apostata (20. lokakuuta 1861 Berliini – 30. lokakuuta 1927 Montana, Valais, Sveitsi)Harden, Maximilian Felix Ernst, Deutsch Biographie, viitattu 13.5.2020 oli saksalainen kirjailija ja arvostelija. Harden aloitti julkaisemalla salanimellä Apostata purevia arvosteluja aikansa politiikasta ja henkisestä elämästä. Kirjoitelmat on julkaistu nimellä Apostata (1892). Vuonna 1896 hän julkaisi toisen sarjan Literatur und Theater. Harden perusti viikkolehden Die Zukunft. Hän puolusti innokkaasti ruhtinas Bismarckia tämän jouduttua epäsuosioon. Vastustajiaan kohtaan Harden on terävän pisteliäs ja kiivas hyökkääjä. Huomiota herätti hänen polemiikkinsa Hermann Sudermannia vastaan (Kampfgenosse Sudermann, 1903) sekä varsinkin hänen paljastuksensa kuuluisassa Eulenburg-prosessissa.Harden, Maximilian, Tietosanakirja osa 3, palsta 125, Tietosanakirja Osakeyhtiö 1911 == Lähteet == ==Aiheesta muualla== Luokka:Saksalaiset kirjailijat Luokka:Saksalaiset kriitikot Luokka:Saksalaiset toimittajat Luokka:Vuonna 1861 syntyneet Luokka:Vuonna 1927 kuolleet
Jamaikansirkkutangara

Jamaikansirkkutangara (Spindalis nigricephala) on hispaniolantangaroihin kuuluva lintulaji. Lajia tavataan Karibialta. ==Koko ja ulkonäkö== Jamaikansirkkutangara voi kasvaa 16-18 cm pitkäksi. Sukupuolet eroavat hieman toisistaan ulkonäöltään. Jamaikansirkkutangarakoiraan pää on musta lukuun ottamatta juovaa otsaassa ja viiksijuovaa, jotka ovat valkoiset. Naaraan pää on harmaa. Lajin rinta on oranssi ja vaalenee keltaiseksi tai vihertävänkeltaiseksi. Linnun selkä on oliivinvihreä ja yläperä oranssi. Jamaikansirkkutangaran siivet ovat mustat ja niissä on valkoisia raitoja. ==Levinneisyys ja elinympäristö== Jamaikansirkkutangaraa tavataan Jamaikalta. Lajin elinympäristöä ovat kosteat metsät ja pensaikot erityisesti vuoristossa, mutta sitä tavataan myös alangoilla. Se liikkuu usein pareittain tai pieninä ryhminä. Jamaikansirkkutangaran pääasiallinen ravinto on hedelmät ja lisäksi se syö kukkia, kukkien mettä ja lehtiä. Linnun pesimäkausi on huhtikuulta heinäkuulle. ==Lähteet== Luokka:Hispaniolantangarat
Bolšoje Ostrijo

Bolšoje Ostrijo tai Bolšoi Ostrov ( ) on järvi Luoteis-Venäjällä Pihkovan alueen Pustoškan piirissä. Novosokolnikin piirin vastainen raja seuraa järven itärantoja niin, että vesialueet Pustoškan ja ranta-alueet Novosokolnikin piiriin. Järvi sijaitsee Bežanitsyn ylängön tunnetulla järvialueella. == Maantietoa == Järvi on 3,0 kilometriä pitkä, 1,6 kilometriä leveä ja sen pinta-ala on 2,71 neliökilometriä eli 271 hehtaaria. Järven eteläpuoliskossa on laaja järvenselkä, mutta pohjoisosassa sen rikkoo saaristo. Eteläosan rantaviiva on pohjoisosaa rikkomaisempi, sillä siinä on enemmän lahtia ja niemiä. Keskisyvyys on 7 metriä ja syvänteessä on 20 metriä vettä. Järvellä on 7 saarta, joiden yhteispinta-ala on 10 hehtaaria. Kaksi saarta vaikuttaa ilmakuvista katsoen muodostuvan järven pohjassa kulkevasta harjujaksosta, jonka vedenpinnan yläpuolelle pilkistävästä selänteestä muodostuu 450 ja 120 meträ pitkä saaret. Näiden pohjoispuolella on toinen harjujakso, josta muodostuu kaksi lyhyttä saarta ja matalikko. Järven kaksi muuta saarta ovat pyöreitä ja halkaisijaltaan 150 ja 220 metriä. Järven ympäristö on metsämaata, mutta järven koillis- ja lounaispäässä on peltoalueita. Koillis- ja pohjoispäässä sijaitsevat kylät Ostrov () ja Zaretšje () ja lounaispäässä kylät Juškovo () ja Andreikovo (). Järven pohjoispuolelta kulkee Nasvasta () alkava tie kohti länttä. == Luontoarvoja == Järvessä elää ainakin hauki, ahven, lahna, muikku, seipi, turpa, säyne, phoxinus, suutari, made, kiiski, karppi, rantanuoliainen, allikkosalakka, mutakala, törö, salakka, pasuri, salakka, ruutana, nieriä, simppu ja kymmenpiikki, sekä joitakin Rutilus-suvun kaloja ja jokirapua niukasti. Kivikkoisen järven pohja on hiekkaa ja savea. == Vesistösuhteita == Bolšoje Ostrijo sijaitsee Velikajan valuma-alueella. Velikaja on Velikajan valuma-aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven lähellä sijaitsee lähes 20 järveä tai lampea. Niiden laskuoja laskee Velikajaan tai Bolšoje Ostrijoon. Järven pohjoisrantaan virtaa pohjoisesta Demenetsin () järven kautta kolmen muun lammen vedet. Myös Ostrovin takaa laskee järveen lampi Platitšenek (). Järvi on Velikajan läpivirtausjärvi, joka tuo siihen suuren osan sen kautta kulkevasta vedestä. Velikaja laskee tänne viereisen järven Maloje Ostrijen () kautta Verhnejeestä. Malojeen laskevat myös Tšorno () ja Sejatoje (). Bolšoje Ostrijon valuma-alueen koko on lähteestä riippuen 140 tai 110,6 neliökilometriä . Velikaja poistuu järven länsipään lahdesta Juškovon kylän läpi virraten ensin pienen Tšeressan () läpi ja sitten, kääntyen samalla etelän suuntaan, laskien suureen Hvoinoon. == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Pustoškan piiri
Srilankanjättiläisorava

Srilankanjättiläisorava (Ratufa macroura), toisinaan myös harmaajättiläisorava, on kookas jättiläisoravien sukuun kuuluva jyrsijä, jota tavataan Etelä-Intiassa ja Sri Lankassa. Suomen Lajitietokeskus suosittelee lajista käytettäväksi nimeä srilankanjättiorava. Lajista on kuvattu lukuisia alalajeja ja väritysvariaatioita. Kuten suvun muutkin lajit, on tämä päiväeläin. Etelä-Intian populaation on arvioitu olevan noin 300 yksilöä. Ihmisen toiminta on saanut lajin vaaraan. Latvuston harventuminen on tehnyt oravista helpon saaliin kotkille. Laji on sukunsa vanhin kuvattu. == Koko ja ulkonäkö == Srilankanjättiläisorava on pienikokoisin jättiläisoravista. Sen vartalon pituus on 25-45 senttimetriä, ja sen häntä on yleensä vartalon pituinen tai sitäkin pitempi. Käpäliensä rakenteen vuoksi ne ovat taitavia kiipeilijöitä. Nimen harmaajättiorava ne ovat saaneet häntänsä harmaan värityksen vuoksi. Hännässä on lisäksi valkoisia juovia. Muun vartalon väritys vaihtelee punaisen, ruskean, mustan ja harmaan välillä. Vatsan karvoitus on kuitenkin aina kirkkaampi. == Elintavat == Yksilöt elävät pääasiassa puissa, kuten sen lähisukulaislajitkin käyden maanpinnalla vain paetakseen saalistajiaan tai pariutumisaikansa vuoksi. R. macroura on taidokas kiipeilijä ja puissaliikkuja ja voi loikata jopa kuuden metrin matkan puusta puuhun. Srilankanjättiläisoravan kantoaika on ilmeisesti 28 päivää. Pariutumisaikana yksilöt rakentavat suuren pesän, joka muistuttaa kotkan pesää. Poikaset kehittyvät siellä kahdesta kolmeen kuukautta. Aktiivisimmillaan orava on aikaisin aamulla ja alkuillasta. Keskipäivällä ne lepäävät useimmiten puiden oksien päällä. Ne pitävät usein itsensä piilossa kasvillisuuden seassa. Vaaran uhatessa orava päästää voimakkaan hälytysäänen, johon voi sisältyä sireeniä muistuttavia ääntelyitä tai haukkumista. Häirittyinä ne joko jäätyvät tai pakenevat. Niiden on havaittu litistävänsä itsensä oksaa vasten pysyen täysin liikkumatta. == Ruokavalio == Srilankanjättiläisorava on kaikkiruokainen. Sen ruokavalio koostuu pääasiassa hedelmistä, hyönteisistä, linnunmunista, joidenkin puiden kävyistä ja pähkinöistä. == Lähteet == == Aiheesta muualla == Luokka:Oravat
Luettelo Emma Stonen saamista palkinnoista ja ehdokkuuksista

Tämä on luettelo Emma Stonen saamista palkinnoista ja ehdokkuuksista. Oscar- palkinto Vuosi Elokuva Kategoria Tulos Lähde 2014 Birdman or (The Unexpected Virtue of Ignorance) Paras naissivuosa 2016 La La Land Paras naispääosa 2018 The Favourite Paras naissivuosa 2023 Poor Things Paras elokuva 2023 Poor Things Paras naispääosa Bafta-palkinto Vuosi Elokuva Kategoria Tulos Lähde 2011 — Paras nouseva tähti 2014 Birdman or (The Unexpected Virtue of Ignorance) Paras naissivuosa 2016 La La Land Paras naispääosa 2018 The Favourite Paras naissivuosa 2023 Poor Things Paras elokuva 2023 Poor Things Paras brittiläinen elokuva 2023 Poor Things Paras naispääosa Critics' Choice Movie Awards Vuosi Elokuva Kategoria Tulos Lähde 2011 Piiat Paras näyttelijäkokoonpano 2014 Birdman or (The Unexpected Virtue of Ignorance) Paras näyttelijäkokoonpano 2014 Birdman or (The Unexpected Virtue of Ignorance) Paras naissivuosa 2016 La La Land Paras naispääosa 2017 Battle of the Sexes Paras naispääosa komediaelokuvassa 2018 The Favourite Paras näyttelijäkokoonpano 2018 The Favourite Paras naissivuosa 2023 Poor Things Paras elokuva 2023 Poor Things Paras naispääosa Golden Globe Vuosi Elokuva Kategoria Tulos Lähde 2010 Easy A Paras naispääosa musikaali- tai komediaelokuvassa 2014 Birdman or (The Unexpected Virtue of Ignorance) Paras naissivuosa 2016 La La Land Paras naispääosa musikaali- tai komediaelokuvassa 2017 Battle of the Sexes Paras naispääosa musikaali- tai komediaelokuvassa 2018 The Favourite Paras naissivuosa 2021 Cruella Paras naispääosa musikaali- tai komediaelokuvassa 2023 Poor Things Paras naispääosa musikaali- tai komediaelokuvassa 2023 The Curse Paras naispääosa draamasarjassa Satellite Awards Vuosi Elokuva Kategoria Tulos Lähde 2011 Piiat Paras näyttelijökokoonpano 2014 Birdman or (The Unexpected Virtue of Ignorance) Paras naissivuosa 2016 La La Land Paras naispääosa 2017 Battle of the Sexes Paras naispääosa 2018 The Favourite Paras näyttelijäkokoonpano 2018 The Favourite Paras naisivuosa 2018 Maniac Paras naisnäyttelijä – Minisarja tai televisioelokuva 2023 Poor Things Paras naisnäyttelijä – Komedia- tai musikaalielokuva Screen Actors Guild Awards Vuosi Elokuva Kategoria Tulos Lähde 2011 Piiat Paras näyttelijäkokoonpano 2014 Birdman or (The Unexpected Virtue of Ignorance) Paras naissivuosa 2014 Birdman or (The Unexpected Virtue of Ignorance) Paras näyttelijäkokoonpano 2016 La La Land Paras naispääosa 2018 The Favourite Paras naispääosa 2018 Maniac Paras naisnäyttelijä televisioelokuvassa tai minisarjassa 2023 Poor Things Paras naispääosa == Lähteet == == Aiheesta muualla == * Luokka:Luettelot näyttelijöistä
Loch Linnhe

pienoiskuva|Loch Linnhe Loch Linnhe on 50 kilometriä pitkä merenlahti Skotlannin länsirannikolla. Loch Eil yhtyy Loch Linnheen pohjoisessa Fort Williamin kaupungin lähellä. ==Lähteet== == Aiheesta muualla == Luokka:Atlantin valtameren lahdet Luokka:Skotlannin merialueet Luokka:Argyll ja Bute Luokka:Ylämaa (hallintoalue)
Kommunististen ja työväenpuolueiden Aloite

Kommunististen ja työväenpuolueiden aloite (INITIATIVE) on eurooppalainen marxisti-leninistinen poliittinen ryhmä. Ryhmällä on 30 jäsenpuoluetta ympäri Eurooppaa, Suomesta Kommunistinen työväenpuolue - Rauhan ja Sosialismin puolesta. Ryhmän tavoite on kehittää yhteistyötä eurooppalaisten kommunististen ja työväenpuolueiden välillä sekä osallistua Eurooppaa ja etenkin EU:ta koskevien kysymysten tutkimukseen. Aloite avustaa jäsenten yhteisten kantojen laatimisessa ja heidän solidarisuutensa sekä muiden toimiensa koordinoinnissa. Aloite ei ole virallinen Euroopan parlamentin ryhmä, mutta sitä edustaa Euroopan parlamentissa kaksi Kreikan kommunistisen puolueen jäsentä. ==Lähteet== Luokka:Kommunistiset järjestöt
Alexandre Hardy

Alexandre Hardy (1570–1631) oli ranskalainen näytelmäkirjailija. Hän oli harvinaisen tuottelias, hän kirjoitti yli 600 näytelmää. Huomattavin Hardyn näytelmistä on tragedia Mariamne (1610).Hardy, Alexandre, Tietosanakirja osa 3, palsta 126, Tietosanakirja Osakeyhtiö 1911 Hardyn näytelmiä on säilynyt vain 34. Hän kiersi maakunnissa Valleran-Lecomte-nimisen näyttelijän seurueen kanssa ja kirjoitti seurueelle näytelmiä. Periaatteessa hän ja seurue eivät halunneet näytelmiä painettavaksi, jotteivät ne joutuisi muiden käsiin, mutta 1624 hän kuitenkin aloitti julkaisusarjan Le Théâtre d’Alexandre Hardy, parisien, joka käsittää viisi osaa, joissa on yksitoista tragediaa, trilogia Aleksanterin historiasta, viisi tarustoon pohjautuvaa näytelmää, 13 tragikomediaa.Hardy, Alexandre, Britannica 1911, Wikiaineisto == Merkitys == Hardyn merkitys ranskalaiselle teatterille on suuri, sillä 1500-luvulle saakka Pariisin näyttämöitä hallitsivat keskiaikaiset farssit ja spektaakkelit. Klassiset tragediat kirjoitettiin oppineistolle. Hardy vaikutti kansan makuun, ja hänen ansiotaan oli 1600-luvun teatterielämän aktiivisuus. Näyttämökokemuksensa ansiosta hän pystyi muokkaamaan tragediaa niin, että kuoro- ja monologiosuudet vähenivät ja tilalle tuli toimintaa. Myöhempien näytelmänkirjoittajien velkaa hänelle on mahdoton tarkasti arvioida, koska hänen teoksiaan on niin vähän jäljellä. Hänen elämästäänkään ei tiedetä juuri mitään. == Lähteet == Luokka:Ranskalaiset näytelmäkirjailijat Luokka:Vuonna 1570 syntyneet Luokka:Vuonna 1631 kuolleet
Täpläsiiseli

Täpläsiiseli (Spermophilus spilosoma) on oravien heimoon kuuluva jyrsijälaji. Se elää Meksikon pohjois- ja keskiosissa sekä Yhdysvaltain keski- ja länsiosissa. Täpläsiiseli on kasvinsyöjä, mutta se syö myös hyönteisiä. Täpläsiiseli viihtyy syvässä ja hiekkaisessa maaperässä, jossa on harvasti kasvillisuutta. Täpläsiiseliä tavataan myös nurmettuneissa kaupunkipuistoissa. == Lähteet == Luokka:Siiselit
Kerry Armstrong

Kerry Armstrong (s. 12. syyskuuta 1958) on australialainen näyttelijä. Armstrong tunnetaan muun muassa elo­kuvasta Lantana (2001), jossa hän näytteli pääosaa yhdessä Anthony LaPaglian, Barbara Hersheyn ja Geoffrey Rushin kanssa. Armstrong on esiintynyt myös australialaisissa televisiosarjoissa Neighbours ja Ruusujen jälkeen. 1980-luvulla hänellä oli rooli yhdysvaltalaisessa Dynastia-saippuasarjassa. ==Lähteet== ==Aiheesta muualla== * * Luokka:Australialaiset näyttelijät Luokka:Vuonna 1958 syntyneet Luokka:Elävät henkilöt
Yhdystie 7148

Yhdystie 7148 on yhdystie joka kulkee Mustasaaren Vikbyssä sijaitsevalta valtatien 3 ja valtatien 8 eritasoliittymältä saman kunnan alueella sijaitsevaan Norrholmeniin seututien 715 risteykseen. Tien pituus on 700 metriä. Tie on alun perin ollut osa eurooppatien 8 ja valtatien 8 linjausta, joka kohtasi valtatien 3 nykyisessä seututien 715 risteyksessä. Tien osoitenimenä on koko matkan Porintie (Björneborgsvägen). ==Lähteet== 7148 Luokka:Mustasaaren liikenne
Koikkalainen

Koikkalainen on sukunimi, joka on muun muassa seuraavilla suomalaisilla henkilöillä: *Johannes Koikkalainen (1915–1998), poliitikko, ministeri (SDP) ja kunnallisneuvos *Petri Koikkalainen, yhteiskuntatieteilijä ja tietokirjailija
Yhdystie 2553

Yhdystie 2553 on yhdystie joka kulkee Ulvilan Harjunpäästä saman kaupungin alueella sijaitsevaan Vanhakylään. Tien pituus on neljä kilometriä. Tien osoitenimenä on Suosmerentie koko matkalta. ==Lähteet== 2553 Luokka:Ulvilan liikenne
Pensasrotta

Pensasrotta (Rattus fuscipes) on rottaeläinten (Muridae) heimoon kuuluva laji. Pensasrotan selkä ja kyljet voivat olla harmaat, harmaanruskeat tai punertavat. Sen vatsa on harmaa tai kellertävänvalkoinen. Sillä on pyöreät korvat ja muihin rottiin verrattuna suhteellisen lyhyt häntä. Pensasrotta elää metsissä ja nummilla, usein tiheän aluskasvillisuuden seassa. Lajia esiintyy Australiassa Queenslandin, Uuden Etelä-Walesin, Victorian, Etelä-Australian ja Länsi-Australian osavaltioissa. == Lähteet == Luokka:Rotat
Yhdystie 2554

Yhdystie 2554 on yhdystie joka kulkee Ulvilan Harjunpäästä saman kaupungin alueella sijaitsevaan Kaasmarkkuun. Tien pituus on seitsemän kilometriä. Tien ensimmäiset kaksi kilometriä on asvaltoitu ja koko loppumatkan se on päällystämätöntä soratietä. Tien osoitenimenä on Alamäentie koko matkan. ==Lähteet== 2554 Luokka:Ulvilan liikenne
Yhdystie 2701

Yhdystie 2701 on yhdystie joka kulkee Porin Noormarkusta saman kaupungin alueella sijaitsevalle Poikeljärvelle. Tien pituus on noin kuusi kilometriä. Tien osoitenimenä on Vanha Vaasantie koko matkan. ==Lähteet== 2701 Luokka:Porin liikenne
Heinrich Hart

Heinrich Hart (30. joulukuuta 1855 Wesel – 11. kesäkuuta 1906 Tecklenburg, SaksaHenrich Hart Deutsche Biographie, viitattu 13.5.2020) oli saksalainen kirjailija, naturalistisen suunnan edustaja. Hän julkaisi yhdessä veljensä, kirjailija Julius Hartin kanssa teatteriarvosteluja berliiniläisissä päivälehdissä Tägliche Rundschau ja vuodesta 1900 Der Tag. Hartin julkaisuja ovat muun muassa Weltpfingsten. Gedichte eines Idealisten (1878), murhenäytelmä Sedan (1883) ja suurisuuntainen eepos Das Lied der Menschheit. Epos in 24 Erzählungen, josta ilmestyi kolme osaa 1888–1896: Tul und Nahila, Nimrod ja Mose.Hart. 1. Heinrich H., Tietosanakirja osa 3, palsta 143, Tietosanakirja Osakeyhtiö 1911Heinrich Hart Lexikon Westfälischer Autorinnen und Autoren, 1750–1950, viitattu 13.5.2020 == Lähteet == ==Aiheesta muualla== Luokka:Saksalaiset kirjailijat Luokka:Vuonna 1855 syntyneet Luokka:Vuonna 1906 kuolleet
Julius Hart

Julius Hart (9. huhtikuuta 1859 Münster, Westfalen – 7. heinäkuuta 1930 Berliini, SaksaJulius Hart, Deutsche Biographie, viitattu 13.5.2020 ) oli saksalainen kirjailija. Hänen tuotantonsa edustaa kriittistä suuntaa. Hän julkaisi runokokoelman Sansara (1879), Homo sum (1890), murhenäytelmät Don Juan Tenorio (1884), Der Rächer (1884) ja Der Sumpf (1885) ja lisäksi yleisen kirjallisuus- ja teatterihistorian (1894–1897).Hart. 2. Julius H., Tietosanakirja osa 3, palsta 143, Tietosanakirja Osakeyhtiö 1911 Hartin veli oli kirjailija Heinrich Hart, jonka elämään ja toimintaan hänen oma elämänsä liittyi kiinteästi.Julius Hart, Lexikon Westfälischer Autorinnen und Autoren, 1750–1950, viitattu 13.5.2020 == Lähteet == ==Aiheesta muualla== Luokka:Saksalaiset kirjailijat Luokka:Vuonna 1859 syntyneet Luokka:Vuonna 1930 kuolleet
Hvoino (järvi)

Hvoino () on järvi Luoteis-Venäjällä Pihkovan alueen Pustoškan piirissä. Järvi sijaitsee Bežanitsyn ylängön tunnetulla järvialueella. == Maantietoa == Järvi on 2,8 kilometriä pitkä, 1,3 kilometriä leveä ja sen pinta-ala on 2,01 neliökilometriä eli 201 hehtaaria. Sen luoteisosa muodostaa erillisen lahden, jonka yhdistää sen pääaltaaseen jokimaisen kapea salmi. Järvi on kapea ja rikkonainen siten, että vain järven kaakkoispäässä aukenee lähes parikilometrinen järvenselkä. Muualla yhtenäisyyttä rikkoo 4 saarta, joiden yhteispinta-ala on 7,3 hehtaaria. Suurin saari on 450 metriä pitkä ja toiseksi suurin on pyöreä ja halkaisijaltaan 150 metriä. Saarien kohdalla on järvessä niemiä ja lahtia niin, että siellä on vaikutelma sokkeloinen. Keskisyvyys on 5 metriä ja syvänteessä on 18 metriä vettä. Järven lähellä ei ole asutusta tai sitä on vain vähän. Länsipuolella sijaitsevasta Mihejevon () kylästä on järvelle matkaa kilometri eikä sen pellot ylety järvelle. Samoin on Harino- Borin () kylän tapauksessa. Se sijaitsee järven itäpuolella kahden kilometrin päässä. == Luontoarvoja == Järvessä elää ainakin hauki, ahven, lahna, muikku, seipi, turpa, säyne, phoxinus, suutari, made, kiiski, karppi, rantanuoliainen, allikkosalakka, mutakala, törö, salakka, pasuri, salakka, ruutana, nieriä, simppu ja kymmenpiikki, sekä joitakin Rutilus-suvun kaloja ja jokirapua niukasti. Kivikkoisenkin järven pohja on hiekkaa ja savea. == Vesistösuhteita == Hvoino sijaitsee Velikajan valuma-alueella. Velikaja on pääuoma Velikajan valuma-alueelle, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Hvoinon lähellä sijaitsee 13 järveä tai lampea. Pohjoispuolella sijaitseva Glazino () laskee lyhyttä ojaa myöten järveen ja samoin tekee Harino (), joka sijaitsee Harino-Borin kylässä, ja jonka laskuojan varrella on neljä muuta lampea. Velikaja lähtee Bolšoje Ostrijosta ja virtaa Juškovon kylässä sijaitsevan Tšeressan () kautta ennen kuin se kääntyy etelän suuntaan ja laskee Hvoinoon. Järven valuma-alueen koko on lähteestä riippuen 217 tai 803 neliökilometriä . Velikaja jatkaa järven eteläpäästä kohti etelää ja laskee muutaman sadan metrin päästä Tšenojeeseen. Hvoino on siten Velikajan läpivirtausjärvi. == Huomautuksia == == Lähteet == Luokka:Pihkovan alueen järvet Luokka:Velikajan valuma-alue Luokka:Pustoškan piiri
Ida Lähde

Ida Lähde on (s. 6. marraskuuta 1998 Turku) suomalainen pesäpalloilija. Hänen seuransa oli naisten Superpesistä pelaava Manse PP vuosina 2016-2021. Nykyään hän edustaa Porin Pesäkarhuja. Kaudella 2016 alkaneella urallaan Lähde on saavuttanut kaksi SM-kultaa kausina 2017 ja 2023, kaksi SM-hopeaa kausina 2018 ja 2020, ja yhden SM-pronssin kaudella 2021. Lähde pelaa sisäpelissä etenijänä ja ulkopelissä polttolinjassa. Hänen kasvattajaseuransa on Turku-Pesis. == Saavutukset == * Superpesiksen vuoden tulokas: 2016 * 2 SM-kultaa: 2017 ja 2023 * 2 SM-hopeaa: 2018 ja 2020 * 1 SM-pronssi: 2021 * 2 Itä-Länsi -ottelua: 2019 ja 2021 ==Lähteet== * https://www.mansepp.fi/naisten- pelaajakortti/?pelaaja=ida-lähde * https://www.pesis.fi/pesis- info/historia/mitalistit/ * http://www.pesiksenmaailma.fi/index.php/pelaajakortit?pelaajaid=5477&view;=pelaajakortti Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Ash Sarkar

Ash Sarkar on brittiläinen vasemmistoaktivisti, toimittaja ja luennoitsija, joka on ollut näkyvä Jeremy Corbynin kannattaja. Hänen isotätinsä Pritilata Waddedar vaikutti Intian itsenäisyysliikkeessä. Laajempaan tietoisuuteen Sarkar nousi ottamalla yhteen toimittajan ja televisiojuontajan Piers Morganin kanssa Good Morning Britain -ohjelmassa, jossa Morgan väitti virheellisesti Sarkarin olevan Barack Obaman kannattaja. Sarkar oli jo tätä ennen esiintynyt BBC:n ohjelmissa. Vasemmistolaisella Novara Medialla toimiva Sarkar, joka kutsuu itseään libertaarikommunistiksi, on puhunut yhteisomistuksen puolesta ja toivonut, että ilmastoaktivistit toisivat enemmän luokkanäkökulmaa esille mielenosoituksissaan. Euroopan unionin jäsenyydestä äänestettäessä vuonna 2016 Sarkar äänesti jäsenyyden puolesta. Hän vastustaa rasismia, imperialismia, talouskuria ja kannattaa esimerkiksi varallisuuden uusjakoa verotuksellisin keinoin. Hän on myös ehdottanut, että asuntopolitiikan, raideliikenteen ja terveydenhuollon investoinnit voitaisi rahoittaa lainarahalla. Sarkar kannattaisi asuntopolitiikan, raideliikenteen ja terveydenhuollon siirtämistä julkiseen omistukseen. Sarkar on työskennellyt yliopistoluennoitsijana. == Lähteet == == Aiheesta muualla == * Novara Media * Sandberg Instituut Luokka:Brittiläiset kansalaisaktivistit Luokka:Syntymävuosi puuttuu Luokka:Elävät henkilöt
Arapahoen piirikunta

Arapahoen piirikunta () on Yhdysvaltojen Coloradon osavaltiossa sijaitseva piirikunta. Vuoden väestönlaskennassa sen väkiluvuksi laskettiin 656 590.. Sen pinta-ala on 2 080 neliökilometriä. Piirikunnan hallintokeskus on Littleton. Väkiluvultaan suurin kaupunki on Aurora. == Väestö == Piirikunnan asukkaista 59,6 prosenttia on valkoisia ja 19,5 prosenttia latinalaisamerikkalaisia ja 10,5 prosenttia mustia. 23,1 prosenttia puhuu myös muita kieliä kuin englantia. 91,8 prosenttia asukkaista on Yhdysvaltain kansalaisia. Piirikunnan väestön keski-ikä on 36,9 vuotta. ==Kuvia piirikunnasta== Tiedosto:Arapahoe County Justice Center.JPG|Piirikunnan oikeustalo. Tiedosto:USACE Cherry Creek dam and reservoir.jpg|Cherry Creekin järvi. ==Lähteet== == Aiheesta muualla == Luokka:Coloradon piirikunnat
James Healey

James Healey (s. 13. tammikuuta 1951) on australialainen näyttelijä. Hän oli 1980-luvulla mukana televisiosarjassa Dynastia, jossa hän esitti Joan Collinsin roolihahmon Alexisin aviomiestä Sean Rowania. Myöhemmin Healey näytteli Derek Griffiniä Santa Barbara -sarjassa. Elokuvaohjaaja George Miller tarjosi aikoinaan Healeylle nimiosaa elokuvasta Mad Max, mutta näyttelijä kieltäytyi siitä. ==Lähteet== ==Aiheesta muualla== * Luokka:Australialaiset näyttelijät Luokka:Vuonna 1951 syntyneet Luokka:Elävät henkilöt
Bret Harte

Francis Brett Hart, kirjailijanimi Bret Harte (25. elokuuta 1836 Albany, New York, Yhdysvallat – 5. toukokuuta 1902 Lontoo, Yhdistynyt kuningaskunta) oli yhdysvaltalainen kirjailija. Hart muutti 1854 Kaliforniaan, missä hän toimi muun muassa maanmittarina, opettajana sekä latojana Golden Era -sanomalehdessä, johon hän kirjoitti myös kertomuksia. Hän oli lyhyen aikaa viikkolehti The Californian päätoimittajaLibrary of Congress. Chronicling America. About this Newspaper: The Californian. Library of Congress Viitattu 10.10.2021 . ja palkkasi siihen kirjoittajaksi Mark Twainin. Myöhemmin hän oli Yhdysvaltojen konsuli Saksassa ja Skotlannissa Glasgow'ssa. Hartin esikoisteos, runokokoelma The Lost Galleon and Other Tales, ilmestyi 1867. Hart perusti 1863 aikakauskirjan Overland Monthly, jossa hän julkaisi oudot ja kiinnostavat kaivoskertomuksensa "The Luck of Roaring Camp" (1868), "The Outcast of Pokerflat" (1869) ja "Tennessee’s Partner" sekä runon "Plain Language from Truthful James" (1871), jonka ansiosta hänestä tuli laajalti tunnettu. Hartin humaani asenne ja ihmisluonnon sovinnollinen ymmärtämys, hänen paikallisväriin tottunut silmänsä ja eloisa esityksensä takasivat hänelle lukijoita myöhemminkin, kun hänen aiheensa olivat jo menettäneet uutuudenviehätyksensä. Kirjana ilmestyivät ensin Condensed Novels (1867) ja Poems (1871). Kokoelma The Luck of Roaring Camp, and Other Sketches (1871) aloitti pitkän sarjan novelleja, joista on suomennettu kokoelma Tarinoita Kalifornian kultamaalta (1874).Harte, Francis Bret, Tietosanakirja osa 3, palsta 145, Tietosanakirja Osakeyhtiö 1911 ==Suomennetut teokset== * Tarinoita Kalifornian kultamaalta 1–2, Porvoo: Söderström 1874. Sarja: Kaunokirjallisuutta, 1–2. ** Kortinlyöjä ** Kuvaus sulo-elannosta Red Gulch'ssa ** Lykky-Tommi ** Maata ja vettä myöten ** Mellissa ** Miggles ** Pakolaiset ** Tuhlaaja-poika * Sormus: kalifornialainen kertomus, suomentanut Juho Ahava, Hämeenlinna: Karisto 1909. Sarja: Kirjallisia pikkuhelmiä, 15. * Kelpo ainesta, suomentanut Yrjö Tirmu, Helsinki: Kustannus oy. Ahjo 1918. * Huimapää (Thankful Blossom), Helsinki: Kustannusoy. Ahjo 1920. Sarja: Seikkailu ja jännitys, 2. * Preerian poika (A waif of the plains, mukailu), suom. Valpuri Paalanen, Porvoo WSOY 1951. Sarja: Nuorten toivekirjasto, 6. * "Poker Flatin hylkiöt", kertomus, suom. Jouko Linturi, antologiassa Amerikkalaisia kertojia (Tammi 1959) == Lähteet == ==Aiheesta muualla== Luokka:Yhdysvaltalaiset kirjailijat Luokka:Yhdysvaltalaiset päätoimittajat Luokka:Vuonna 1836 syntyneet Luokka:Vuonna 1902 kuolleet
Yhdystie 2013

Yhdystie 2013 on yhdystie joka kulkee Ruskon Merttelästä Nousiaisten Papumäkeen. Tien pituus on noin kuusi kilometriä. Tien osoitenimenä on Inkistentie Ruskon alueella ja Ruskontie Nousiaisten alueella. ==Lähteet== 2013 Luokka:Ruskon liikenne Luokka:Nousiaisten liikenne
Yhdystie 2014

Yhdystie 2014 on yhdystie joka kulkee Nousiaisten Koljolasta saman kunnan alueella sijaitsevaan Valpperiin. Tien pituus on 9 kilometriä. Tien osoitenimenä on Valpperintie koko matkan. ==Lähteet== 2014 Luokka:Nousiaisten liikenne
Yhdystie 2015

Yhdystie 2015 on yhdystie joka kulkee Ruskon Leinaisista Mynämäen Haapaisiin. Tien pituus on 20 kilometriä. Tien osoitenimenä on Leinaistentie yhdystieltä 2010 Ruskon ja Maskun kuntarajalle, Kytöistentie yhdystien 2014 risteykseen, Valpperintie Saksalantien risteykseen, Takkulantie Nousiaisten ja Mynämäen kuntarajalle, ja uudelleen Valpperintie koko loppumatkan eli kuntarajalta yhdystien 2020 risteykseen. Tie on yhdystien 2010 risteyksestä yhdystien 2014 risteykseen päällystämätöntä soratietä, yhdystien 2014 risteyksestä Valpperin kylän pohjoislaidalle asvaltoitua tietä, ja koko loppumatkan jälleen päällystämätöntä soratietä. ==Lähteet== 2015 Luokka:Ruskon liikenne Luokka:Maskun liikenne Luokka:Nousiaisten liikenne Luokka:Mynämäen liikenne
Yhdystie 1881

Yhdystie 1881 on yhdystie joka kulkee Raision Kaanaalta saman kaupungin alueella sijaitsevalle Neste Oilin jalostamolle. Tien pituus on kilometri. Tie saa alkunsa eurooppatien 18 sekä kantatien 40 risteyksestä ja ainoa yleisen tien risteys koko tien matkalla on Vantontien risteys. Tien osoitenimenä on Nesteentie ja sen vieressä kulkee koko matkan myös Viheriäisten rata. ==Lähteet== 1881 Luokka:Raision liikenne
Täräntö

Täräntö () on kylä Norrbottenissa Pohjois-Ruotsissa. Kylässä oli 208 asukasta vuonna 2000. Kylä sijaitsee Kalixjoen ja Tärännönjoen yhtymäkohdassa noin neljänkymmenen kilometrin päässä Pajalasta. Kylä on saanut nimensä Tärännönjoesta. Maastohiihtäjä Charlotte Kalla on kotoisin Tärännöstä. == Lähteet == == Aiheesta muualla == * Niilo Vapaavuori : Täräntö. Ruotsin suomalaisin pitäjä, Suomen Kuvalehti, 10.12.1927, nro 50, s. 20, Kansalliskirjaston digitaaliset aineistot Luokka:Pajalan kunta
Susono

Susono () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee sisämaassa prefektuurin itäosassa Fuji-, Ashitaka- ja Hakonevuorten välissä. Asutus on keskittynyt Kisejoen laaksoon. Idässä kaupunki rajautuu Kanagawan prefektuuriin. Susonossa on 51 398 asukasta (toukokuussa 2020) ja sen pinta-ala on 138,12 neliökilometriä. Susono kehittyi 1600-luvun lopulta lähtien hedelmällisenä riisinviljelyalueena, kun sinne valmistui Ashijärvestä kastelukanava. Paikkakunta on saanut nimensä siitä, että se sijaitsee Fujivuoren juuren ylänköalueella (susono). 1960-luvulta lähtien sinne on sijoittunut auto-, metalli- ja elintarviketeollisuutta. Se on kasvanut nopeasti myös viereisten Mishiman ja Numazun esikaupunkina. Kaupunkioikeudet Susonolle myönnettiin vuonna 1971. Susonon rakennettuun kulttuuriperintöön kuuluu entinen Uematsu- suvun asuintalo, joka on valittu yhdeksi Japanin tärkeän kulttuuriomaisuuden kohteista. Se sijaitsee Kisejoen varrella Goryūn vesiputousta ympäröivällä puistoalueella. Matkailijoita kaupunkiin houkuttelevat erilaiset luonnon- ja virkistysalueet sekä teemapuistot, kuten Jūrigin ylänkö, Fuji Safari Park ja Grinpa-huvipuisto. Susonoa palvelee JR Tōkain Gotenba-linja. == Kuvia == Tiedosto:Athletic Field in the Susono City Sports Park.jpg|Kaupungin urheilupuisto Tiedosto:Sanoharajinja front.jpg|Sanohara-jinja Tiedosto:Goryu Falls (14844897057).jpg|Goryū-vesiputous Tiedosto:Route 469.jpg|Valtatie 469 Susonossa == Lähteet == == Aiheesta muualla == * Kaupungin internetsivut Luokka:Shizuokan prefektuurin kaupungit